Շուրջ 65 տարի Թերեզա Միրզոյանը դասավանդել է Երևանի Գեղարվեստի ակադեմիայում, Փանոս Թերլեմեզյանի անվան ուսումնարանում: Նա արվեստագետների մի հսկա բանակ է դաստիարակել, որոնցից շատերն այսօր արվեստի վաստակավոր գործիչներ են, պրոֆեսորներ, ճանաչված դասախոսներ` Բենիկ Պետրոսյան, Սամվել Ղազարյան, Մարիամ Հակոբյան, Գետիկ Բաղդասարյան, Վահան Թոքմաջյան, Խաչիկ Միրիջանյան, Գուրգեն Հակոբյան, Էմին Պետրոսյան և ուրիշներ: Թեև այս քանդակագործներին հաջողվել է ստեղծել սեփական ձեռագիրը, նրանք ինչ-որ չափով կրում են Թերեզա Միրզոյանի դպրոցի կնիքը: